اس قسم كے حوادث سے يہ بات بخوبى سمجھ ميں آتى ہے كہ خلفا ئے بنى عباس كے زمانہ ميں بعض علوى سادات غيبت وروپوشى كى زندگى گزارتے تھے اور يہ چيز اس زمانہ ميں مرسوم تھى  _ چنانچہ جب ان ميں سے كو ئي غائب ہوتا تھا تو فريقين كى توجہ اسى كى طرف مبذول ہو جاتى تھى _ ايك طرف قوم كى نگاہيں اس پر مر كوز ہوتى تھيں خصوصاََاس وقت جب غائب ہونے والے ميں كوئي مہدى كى علامت ہوتى ، اور وہ غيبت تھي_دوسرى طرف خلافت كى مشنرى اسے خوف زدہ ، مضطرب اور حساس ہوجاتى خصوصااس ميں مہدى كى كوئي علامت ديكھتے اوريہ محسوس كرتے كہ لوگ اس كو احتمالى طور پر مہدى سمجھ رہے ہيں _ ممكن ہے اس كى وجہ سے ايسا انقلاب وشورش بر پاہوجائے كہ جس كے كچلنے ميں خلافت كى مشنرى كو بہت بڑ انقصان اٹھا نا پڑ ے _